ఆది మెహెర్జీ సేథ్నా

లెఫ్టినెంట్ జనరల్ ఆది మెహర్జీ సేథ్నా (PVSM, AVSM) భారత సైన్యంలో వైస్ చీఫ్ ఆఫ్ ఆర్మీ స్టాఫ్‌గా పనిచేసిన ఉన్నతాధికారి.

డూన్ స్కూల్, అలహాబాద్ విశ్వవిద్యాలయం నుండి పట్టా పొందిన తర్వాత ఈయన భారత సైన్యంలో చేరారు. 1944 మే 21న 6వ రాజ్‌పుతానా రైఫిల్స్ విభాగానికి ఎంపికయ్యారు.October 1945 Indian Army List రెండవ ప్రపంచ యుద్ధ కాలంలో మలయాలో జరిగిన పోరాటాల్లో పాల్గొనడం ద్వారా ఈయన సైనిక వృత్తి ప్రారంభమైంది. ఆది ఇండియన్ మిలిటరీ అకాడమీలో చేరాడు, లెజెండరీ జిమ్ కార్బెట్ వద్ద శిక్షణ పొందాడు. వైస్ చీఫ్ ఆఫ్ ద ఆర్మీ స్టాఫ్ స్థాయికి ఎదిగిన ఆయన చిత్తశుద్ధి, వ్యూహాత్మక చతురతకు ప్రశంసలు అందుకున్నారు. ముఖ్యంగా బాంగ్లాదేశ్ యుద్ధ సమయంలో ఆయన కచ్చితమైన ప్రణాళికలో నడిపారు.

ఇంగ్లాండ్‌లోని రాయల్ కాలేజ్ ఆఫ్ డిఫెన్స్ స్టడీస్, కాంబర్లీ స్టాఫ్ కాలేజ్ రెండింటిలోనూ శిక్షణ పొందిన అతికొద్ది మంది భారతీయుల్లో ఈయన ఒకరు. భారత రెండో గవర్నర్ జనరల్ సి. రాజగోపాలాచారితో పాటు డాక్టర్ బాబు రాజేంద్ర ప్రసాద్ వద్ద కూడా ఏడీసీ (ADC) గా సేవలందించారు.

బంగ్లాదేశ్ విముక్తి పోరాట వ్యూహరచనలో ఈయన కీలక పాత్ర పోషించారు. దీనికి గుర్తింపుగా భారత ప్రభుత్వం ఈయనను దేశపు మూడో అత్యున్నత పౌర పురస్కారం పద్మభూషణ్ తో గౌరవించింది. సుమారు 20 ఏళ్ల పాటు ఢిల్లీ పార్శీ అంజుమన్, ఫెడరేషన్ ఆఫ్ జోరాస్ట్రియన్ అంజుమన్ సంస్థలకు మార్గనిర్దేశం చేశారు. యునెస్కో పార్శీ-జోరాస్ట్రియన్ ప్రాజెక్ట్ (PARZOR) వ్యవస్థాపక అధ్యక్షుడిగా కూడా పనిచేశారు. క్యాన్సర్ వ్యాధితో పోరాడుతూ 2006లో ఈయన కన్నుమూశారు.

 మూలాలు 


వర్గం:పద్మభూషణ పురస్కార గ్రహీతలు